cid:image001.jpg@01CECFC1.93258330

**Vedr. SPS (specialpædagogisk støtte)**

Specialpædagogisk støtte (SPS) skal sikre, at eleven, på trods af en funktionsnedsættelse, kan uddanne sig på lige fod med alle andre. For at iværksætte specialpædagogisk støtte på en ungdomsuddannelse kræves dokumentation for elevens funktionsnedsættelse.

Styrelsen for Undervisning og Kvalitet stiller forskellige krav til dokumentation alt efter hvilken funktionsnedsættelse, der er tale om. **Ved psykiske vanskeligheder kræves lægelig dokumentation fra egen læge, speciallæge eller sygehus. Diagnosen skal fremgå af dokumentationen.**

Eleven har derfor brug for et par linjer (ikke en lægeerklæring), der dokumenterer funktionsnedsættelsen. Alternativt kan eleven bruge udskrift fra patientjournal.

Der kan søges støtte, hvis eleven er i et udredningsforløb. Her kan fagpersoner fra fx psykiatrien skrive et par linjer om elevens vanskeligheder og mulige diagnose.